कहा- मोदी की शिकायत करनी है; पुलिस का जवाब- पाकिस्तान अभी हमारे अधिकार क्षेत्र में नहीं
Pakistan Actress Sehar Shinwari Tweet Against PM Narendra Modi. पाकिस्तान की एक्ट्रेस सेहर शिनवारी प्रधानमंत्री नरेंद्र मोदी के खिलाफ शिकायत दर्ज कराना चाहती हैं। सेहर ने ट्वीट कर दिल्ली पुलिस का ऑनलाइन लिंक मांगा। इस पर दिल्ली पुलिस ने दिलचस्प जवाब दिया है।
पाकिस्तान की एक्ट्रेस सेहर शिनवारी प्रधानमंत्री नरेंद्र मोदी के खिलाफ शिकायत दर्ज कराना चाहती हैं। सेहर ने ट्वीट कर दिल्ली पुलिस का ऑनलाइन लिंक मांगा। इस पर दिल्ली पुलिस ने दिलचस्प जवाब दिया है।
सेहर ने कहा- मोदी और रॉ पाकिस्तान में आतंकवाद फैला रहे हैं
सेहर ने यह ट्वीट मंगलवार रात साढ़े 10.26 बजे किया, जब पूर्व प्रधानमंत्री इमरान खान की गिरफ्तारी के बाद पाकिस्तान में हिंसा शुरू हो चुकी थी। सेहर ने लिखा- किसी को दिल्ली पुलिस का ऑनलाइन लिंक पता है? मुझे वहां के प्रधानमंत्री नरेंद्र मोदी और खुफिया एजेंसी रॉ के बारे में शिकायत करनी है, ये लोग मेरे देश में आतंकवाद फैला रहे हैं। अगर भारत का सुप्रीम कोर्ट स्वतंत्र है, जैसा कि वो दावा करता है तो मुझे वहां इंसाफ मिलने की उम्मीद है।
दिल्ली पुलिस का जवाब- पाकिस्तान अभी भी हमारे अधिकार क्षेत्र में नहीं
सेहर के ट्वीट का जवाब दिल्ली पुलिस ने सेहर के ट्वीट के 31 मिनट बाद ही दे दिया। दिल्ली पुलिस ने सेहर को टैग करते हुए लिखा- पाकिस्तान अभी भी हमारे अधिकार क्षेत्र में नहीं आता है। हां, हम यह जरूर जानना चाहते हैं कि आपके देश में तो इंटरनेट शट डाउन है फिर आप ट्वीट कैसे कर रही हैं।
शिनवारी पहले भी करती रही हैं ऐसे ट्वीट, वर्ल्ड कप में भारत की हार पर शादी का ऑफर दिया था
2022 टी-20 वर्ल्ड कप के दौरान भी शिनवारी अपने ट्वीट को लेकर चर्चा में आई थीं। उन्होंने कहा था कि अगर जिम्बाब्वे की टीम भारत को हरा देती है तो वो जिम्बाब्वे के लड़के से शादी करेंगी। इससे पहले श्रीलंका-भारत मैच के दौरान भी उन्होंने ऐसा ही ट्वीट किया था। गुजरात विधानसभा चुनाव से पहले शिनवारी ने ट्वीट किया था कि मैं शर्त लगाती हूं कि गुजरात चुनाव में भाजपा को शर्मनाक हार मिलेगी। अगर ऐसा नहीं होता है तो मुझे जो चाहो, कह लेना। एक अन्य ट्वीट में उन्होंने लिखा था कि अरविंद केजरीवाल की आम आदमी पार्टी गुजरात चुनाव में भाजपा के लिए बड़ी परेशानी बनेगी।
पाकिस्तानी एक्ट्रेस से जुड़ी ये खबरें भी पढ़ सकते हैं...
पाकिस्तानी एक्ट्रेस ने आर्यन के साथ रिलेशनशिप को बताया बेसलेस, बोलीं- आर्यन बहुत स्वीट हैं
बॉलीवुड एक्टर शाहरुख खान के बेटे आर्यन खान इन दिनों अपनी लव लाइफ की वजह से सुर्खियों में हैं। हाल ही में खबर आई थी कि वो पाकिस्तानी एक्ट्रेस-मॉडल सादिया खान को डेट कर रहे हैं। हालांकि सादिया ने इन अफवाहों पर रिएक्ट करते हुए इनका खंडन किया और इन्हें बेसलेस बताया है। पूरी खबर पढ़ें..
पाकिस्तानी एक्ट्रेस सजल अली को याद आईं श्रीदेवी, बोलीं- वो मेरी मां की तरह थीं
पाकिस्तानी एक्ट्रेस सजल अली जल्द ने मीडिया को दिए इंटरव्यू में दिवंगत एक्ट्रेस श्रीदेवी को याद किया है। उन्होंने बताया श्रीदेवी उनके लिए मां जैसी थीं। इसके अलावा उन्होंने इंडियन एक्टर्स के साथ काम करने की इच्छा भी जाहिर की। पूरी खबर पढ़ें...